
Konkursi „Narva Ettevõtja 2015” väljakuulutamine,
Konkursikomisjoni moodustamine
1. Asjaolud ja menetluse käik

Eesmärgiga toetada ettevõtluse aktiivsust, tõsta linlaste huvi ettevõtluse vastu Narva linnas, kujundada positiivset ühiskondlikku suhtumist ettevõtlusse ja selle väärtustamist, tunnistada Narva kohaliku omavalitsuse poolt Narva edukamaid ettevõtjaid ning vastavalt Narva Linna Arengukavale 2008-2021 Narva Linna Arenduse ja Ökonoomika Amet organiseerib konkursi “Narva Ettevõtja 2015” läbiviimise.

Konkursikomisjoni moodustamine on vajalik konkursile „Narva Ettevõtja 2015” suunatud tegevuste väljatöötamisega ja  elluviimisega seotud küsimuste lahendamiseks.

Konkursi kategooriad määrab Konkursikomisjon.

2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Narva linna põhimääruse punkti 5.7.3 alusel moodustatakse linnavalitsuse ajutisi komisjone linnavalitsuse korraldusega üksikküsimuste läbitöötamiseks. Ajutise komisjoni tegevus lõpeb ülesande täitmisega.

Komisjon juhindub oma töös Narva Linnavalitsuse 20.10.2010. a määrusega nr 1343 kinnitatud „Konkursi „Narva Ettevõtja” läbiviimise korrast“. Vastavalt korra punktile 1.1 Konkursi kuulutab välja Narva Linnavalitsus ning korraldab Narva Linna Arenduse ja Ökonoomika Amet. Korra punkti 4.1 kohaselt konkursil osalejate hindamist teostab Narva Linnavalitsuse poolt moodustatud Konkursikomisjon ning Konkursikomisjoni koosseisu kuuluvad Narva Linnavalitsuse, Narva Linnavolikogu, äriühingute ja mittetulundusühenduste, ettevõtlust toetavate organisatsioonide esindajad. 
Konkursi läbiviimise korras sätestatakse konkursi korraldamise, osalejate hindamise ning  võitjate kindlakstegemise ja autasustamise reeglid.
3. Otsus

1. Kuulutada välja konkurss “Narva ettevõtja 2015”. 
2. Konkursi taotluste läbivaatamiseks, hindamiseks ja otsuste langetamiseks moodustada konkursikomisjon järgnevas koosseisus:

Eduard East

- Narva linnapea, konkursikomisjoni esimees;
Tarmo Tammiste
- Narva Linnavolikogu esimees;
Georgi Ignatov
- Narva Linna Arenduse ja Ökonoomika Amet, direktor;

Jelena Golubeva
- Narva Linnavalitsuse Rahandusamet, direktor;

Sergei Nikitin

- ettevõtja;
Vladimir Mižui
- Narva Linnavolikogu, liige;
Stanislav Pirk

- SA Ida-Viru Ettevõtluskeskus; ettevõtluskonsultant;
Vitali Sergejev
- SA Narva Ärinõuandla, juhataja;
Sergey Ivanov

- Narva Linna Kaubandus-Tööstuskoda, liige.
4. Rakendussätted

4.1. Korraldus jõustub seadusega sätestatud korras. 
4.2. Korraldust võib vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisemisest.

Eduard East







Linnapea





Ants Liimets





Linnasekretär

